CELEX: 62015CN0273
Language: fi
Date: 2015-06-08 00:00:00
Title: Asia C-273/15: Ennakkoratkaisupyyntö, jonka Augstākā tiesa (Latvia)on esittänyt 8.6.2015 – ZS Ezernieki v. Lauku atbalsta dienests

10.8.2015   
            
            
               FI
            
            
               Euroopan unionin virallinen lehti
            
            
               C 262/10
            
         Ennakkoratkaisupyyntö, jonka Augstākā tiesa (Latvia)on esittänyt 8.6.2015 – ZS Ezernieki v. Lauku atbalsta dienests
   (Asia C-273/15)
   (2015/C 262/14)
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākā tiesa
   
      Pääasian asianosaiset
   
   
      Kantaja: ZS Ezernieki
   
      Vastaaja: Lauku atbalsta dienests
   
      Ennakkoratkaisukysymykset
   
   
               1)
            
            
               Onko asetuksen N:o 817/2004 (1) 71 artiklan 2 kohdassa säädettyjen oikeudellisten vaikutusten soveltaminen sellaiseen maatalouden ympäristötukeen, joka on myönnetty osalle alkuaan ilmoitettua pinta-alaa, jonka osalta edellytykset tuen saamiseksi on täytetty viiden vuoden ajan, yhdenmukaista asetuksen N:o 1257/99 (2) tavoitteen ja asetuksen N:o 817/2004 tavoitteen sekä suhteellisuusperiaatteen kanssa?
            
         
               2)
            
            
               Onko Euroopan unionin perusoikeuskirjan 17 artiklaa suhteessa sen 52 artiklaan tulkittava siten, että niiden mukaista on asetuksen N:o 817/2004 71 artiklan 2 kohdassa säädettyjen oikeudellisten vaikutusten soveltaminen sellaiseen maatalouden ympäristötukeen, joka on myönnetty osalle pinta-alaa, jonka osalta edellytykset tuen saamiseksi on täytetty viiden vuoden ajan?
            
         
               3)
            
            
               Onko Euroopan unionin perusoikeuskirjan 52 artiklaa tulkittava siten, että sillä sallitaan sellaisten oikeudellisten vaikutusten soveltamisesta luopuminen, joita Euroopan unionin asetuksessa ja jäsenvaltion kyseisen asetuksen nojalla hyväksymissä säännöissä pidetään sitovina, jos konkreettiseen tilanteeseen liittyy erityisiä seikkoja, joista seuraa, että kyseistä rajoittamista ei voida pitää oikeasuhtaisena?
            
         
               4)
            
            
               Onko hyväksyttävissä, ottaen huomioon asetuksen N:o 1257/99 tavoite ja asetuksen N:o 817/2004 tavoite sekä näiden sääntöjen rajat jäsenvaltioiden sallitulle toimintavapaudelle, että asiakysymystä tutkiva jäsenvaltion tuomioistuin ei sovella koko laajuudessaan maaseutu- ja luontomaiseman kohentamiseen tarkoitettujen valtion ja Euroopan unionin maaseudun kehittämisen tuen myöntämisen, hallinnoinnin ja valvonnan säännöistä 23.3.2010 annetun valtioneuvoston asetuksen nro 295 84 §:ää, joka koskee tuen palauttamista, siinä tapauksessa, että sen soveltaminen konkreettisissa olosuhteissa voi olla suhteellisuusperiaatteen vastaista sellaisena, kuin tätä periaatetta tulkitaan jäsenvaltion lainkäyttöjärjestelmässä?
            
         
      (1)  Komission asetus (EY) N:o 817/2004, annettu 29 päivänä huhtikuuta 2004, Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä (EUVL L 153, 30.4.2004, s. 31).
   
      (2)  Neuvoston asetus (EY) N:o 1257/1999, annettu 17 päivänä toukokuuta 1999, Euroopan maatalouden ohjaus- ja tukirahaston (EMOTR) tuesta maaseudun kehittämiseen ja tiettyjen asetusten muuttamisesta ja kumoamisesta (EYVL L 160, 26.6.1999, s. 80).